
J e g y z ő k ö n y v
Készült: Halásztelek Város Önkormányzata Képviselő-testületének 2011. január 31-én, 18.00 órakor megtartott rendkívüli ülésén.

Az ülés helye: Hunyadi Mátyás ÁMK Természettudományi terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők, Baloghné dr. Nagy Edit jegyző.  
Megjelent meghívottak: Horváth Attila adó- és péü. irodavezető, Magyarné Kristó Andrea előadó.
Szentgyörgyi József: Szeretettel köszöntöm a testület tagjait, a rendkívüli testületi ülésünket megnyitom. Két jkv. hitelesítőt kérnék – Végváriné Nyíri Lídia és Igaz László Tibor jelentkeznek. Aki a jkv. hitelesítőket elfogadja, kérem, jelezze! Megállapítom, hogy a testület egyhangulag elfogadja a hitelesítők személyét.

A rendkívüli testületi meghívóban egy napirendi pont szerepel. Kérdés, észrevétel a napirenddel kapcsolatban? Amennyiben nincs, kérem, szavazzon, aki elfogadja a napirendi pontot. Megállapítom, hogy a testület 9 fő igen szavazattal elfogadja a napirendi pontot.
Napirendi pont: 
1. Pénzügyi,  Ellenőrző   és Településfejlesztési   Bizottság  döntésének   felülvizsgálata  
Halásztelek ÁMK „Bútorok és elektronikai eszközök beszerzése” tárgyában a Kbt. 251. § (2) bekezdés alapján a közbeszerzési értékhatárt el nem érő ajánlattételi eljárás értékelésének jóváhagyásával kapcsolatban. (írásos anyag előzőleg kiküldésre került)
Előterjesztő: Szentgyörgyi József polgármester

1./Napirendi pont: Halásztelek ÁMK „Bútorok és elektronikai eszközök beszerzése” tárgyában a Kbt. 251. § (2) bekezdése alapján a közbeszerzési értékhatárt el nem érő ajánlattételi eljárás értékelésének jóváhagyása.

Előterjesztő: Szentgyörgyi József
Szentgyörgyi József: 
A Pénzügyi, Ellenőrző és Településfejlesztési Bizottság ülésén kevés információ állt rendelkezésre a döntéshez. Az SZMSZ szerint a közbeszerzési eljárás értékelése a Pénzügyi Bizottság hatáskörébe tartozik.

A pályázat értékelését a bizottság tagjai nem fogadták el, ezért került sor a Képviselő-testületi ülés összehívására. Az épület és a beruházás tervezése 2006-ban indult el, 2006 őszére készültek el az első tervek, majd ez alapján készült el 2007-ben a pályázat. A pályázat három nagy fejezetre tagolódik 1./ építési beruházás, 2./ az eszköz beruházás, 3./ járulékos feladatok, és munkák. A pályázat gyermeklétszám növekedést, eszközállomány növekedést tartalmaz. Az elmúlt négy évben kérdéssé vált, hogy mennyire szükséges az épület informatikai felszereltsége. 2007-ben a pályázat során arra törekedtünk, arra, hogy minél nagyobb pontszámot érjünk el. Az informatikai eszközállomány betervezése a pályázat elnyerése szempontjából fontos értéket képviselt, ezért döntöttünk annak beszerzéséről. 
Az építési beruházás befejezését követően közbeszerzés keretében került sor az eszközberuházásokra. 
A beruházás a közbeszerzés szabályainak irányadóan került megvalósításra. A beépített bútorok bekerültek az építési beruházásba, a nem beépített bútorok pedig a bútoreszköz beszerzésbe. 
A beruházás nagy része 2010 júliusában megvalósításra került. A projectigazgatás észlelte a két lista összehasonlítása alapján a hiányosságot, ezért az elmaradt informatikai, és bútoreszközök bekerültek a közbeszerzési eljárásba. 
Az elmaradás oka az, hogy 2006-ban elkezdődött pályázati eljárásban az eszközlistában kerültek meghatározásra, hogy milyen eszközök tartoznak a közbeszerzés keretébe.

A pályázat 2009-ben kezdődő aktualizálása a pályázati koordinátor vezetésével zajlik, a pályázatokat az ÁMK gyűjti és fogadja el, az iskola által elfogadott eszközlista alapján került sor a közbeszerzési eljárás kiírásra. 
A pályázat kiírását a közbeszerzési tanácsadó végzi, a beszerzésből kimaradtak bizonyos eszközök. Az általános közbeszerzést követően állami közbeszerzést lehet igénybe venni, így került sor a közbeszerzési eljárás megkezdésére, melyet a közbeszerzési tanácsadó vizsgálatával kezdtünk el. 
Az eszközök beszerzését a pályázati forrás 40%-ban, amíg az Önkormányzat 60%-ban finanszírozza. Az erre vonatkozó fedezet rendelkezésre áll. 

Kötelezettséget vállaltunk arra, hogy a közbeszerzési eljárás során kiírt eszközöket megvásároljuk. A pályázati szerződés módosítása szükségessé vált. A közbeszerzésben való részvétel vásárlási kötelezettséget, illetve a pályázatban vállalt kötelezettségek teljesítését írja elő. 
A Képviselő-testület, valamint a Pénzügyi Bizottság tagjai is megkapták az értékelési jegyzőkönyvet, melyet a közbeszerzési bizottság készített el, az értékelési jegyzőkönyv alapján készült el a 2011. január 24-ei előterjesztés. 
Az előterjesztési iratban szereplő információk kizárólag szakmai jellegűek, ehhez hozzászólni nem áll módomban. 
Az előterjesztés kiküldésre került a bizottsági, Képviselő-testület tagoknak. Az előterjesztéssel kapcsolatos, szakmai kérdéseket a feladattal megbízott Magyarné Kristó Andrea válaszolja meg.
Kérdés, észrevétel?
Lengyel Izabella:

A Pénzügyi Bizottság ülésén döntés született 4 nem és 1 tartózkodás arányában, mivel nem kaptunk kellő szakmai tájékoztatást, ezért nem tudtunk megállapodásra jutni. 

Papp Kornél:

A hiányzó eszközökről nem volt tudomásom, ahogyan a pályázati határidő meghosszabbításáról sem. Mi a fedezete ennek a közbeszerzési eljárásnak? 

Szentgyörgyi József:

Az eszköz beszerzési árak 2007-es árak, azóta jelentős áremelkedés volt tapasztalható. Ez egy pénzügyi tervezet, a közbeszerzési tervben a Képviselő-testület szerepeltette a hiányzó tárgyakat. A pályázati menedzser szerint az iskola hibázott. A közbeszerzési tanácsadónak  javasoltam a pályázat mielőbbi lezárását. A határidő betartását fontosnak tartom, igyekeztem a pályázat mielőbb történő kiírásában, lezárásában.
Stefanik Zsolt:

Polgármester úrral egyetértve az eljárás lezárását javaslom. Támogatom a beszerzés elfogadását.

Papp Kornél:

Kérdésem az, hogy a bútorok listája között szerepel más eszköz is? Nyilvános volt a közbeszerzési eljárás? Pályázaton kívül olcsóbban nem lehetett volna beszerezni néhány eszközt?

Lengyel Izabella:

Van-e erre fedezet? Lesz-e hasonló szituáció?

Szentgyörgyi József:

Az eszköz lista 2007-ben került összeállításra, igazoltuk az eszközök beszerzésének szükségességét. A bútor beszerzést szakmai tapasztalattal rendelkező vállalkozó végezte el.
A belső építészeti eljárás lezárult, ezért került sor a klímaberendezés beszerzésére.

Ez a lista maradt ki a közbeszerzési eljárásból, a beruházást be kell fejezni. A fedezetre a Képviselő-testület kötelezettséget vállalt. 

Amennyiben a 2007-es eljárást nem fejezzük be a közbeszerzési pályázat módosítása szükséges, mely jelentős veszteséget okoz. A szerződés módosításával a támogatás összegét elnyerjük.

Kérdés? Észrevétel? Amennyiben nincs 5 perc szünetet rendelek el!
17.25

SZÜNET
Szentgyörgyi József:

Az ülést folytatjuk!

17.30

Kérdés, észrevétel? Amennyiben nincs, aki egyetért a Pénzügyi, Ellenőrző és Településfejlesztési Bizottság javaslatával, aki ezzel egyetért, kérem, jelezze! Halásztelek ÁMK „Bútorok és elektronikai eszközök beszerzése” tárgyában a Kbt. 251. § (2) bekezdése alapján a közbeszerzési értékhatárt el nem érő ajánlattételi eljárás értékelésének jóváhagyásával.

3/2011. (I.31.) számú Képviselő-testületi határozat: 
Halásztelek Város Önkormányzatának Képviselő-testülete úgy döntött, hogy Halásztelek ÁMK „Bútorok és elektronikai eszközök beszerzése” tárgyában a Kbt. 251. § (2) bekezdése alapján a közbeszerzési értékhatárt el nem érő ajánlattételi eljárás értékelését jóváhagyja.

Szavazás eredménye: 9 fő igen

Felelős: Szentgyörgyi József polgármester

Határidő: azonnal

Szentgyörgyi József: Amennyiben más kérdés, észrevétel nincs, a mai ülésünket bezárom, jelenlétüket köszönöm.
17.55   
Kmf.

